Ir-Regolament tal-Kummissjoni (KE) Nru 526/2004
tat-22 ta' Marzu 2004
li jemenda l-ispeċifikazzjoni għall-isem li jidher fl-Anness tar-Regolament (KE) Nru 1107/96 dwar ir-reġistrazzjoni ta' indikazzjonijiet ġeografiċi u denominazzjoni ta' l-oriġini (Espárrago de Navarra)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat Regolament tal-Kunsill (KEE) Nru 2081/92 ta' l-14 ta' Lulju 1992 dwar il-protezzjoni ta' l-identifikazzjoni u l-ismijiet ta' l-oriġini għall-prodotti agrikoli u l-oġġetti ta' l-ikel [1], u in partikolari l-Artikolu 9,
Billi:
(1) Skond l-Artikolu 9 tar-Regolament (KEE) Nru 2081/92, għall-isem Espárrago de Navarra, reġistrat bħala indikazzjoni ġeografika protetta permezz tar-Regolament tal-Kummissjoni (KE) Nru 1107/96 tat-12 ta' Ġunju 1996 dwar ir-reġistrazzjoni ta' indikazzjonijiet ġeografiċi u denominazzjonijiet ta' l-oriġini skond il-proċedura stabbilita fl-Artikolu 17 tar-Regolament tal-Kunsill (KEE) Nru 2081/92 [2], Spanja għamlet talba għal bidliet fid-deskrizzjoni u ż-żona ġeografika.
(2) L-iskrutinju tat-talba wera li l-emendi proposti ma humiex irrilevanti.
(3) Skond l-Artikolu 9 tar-Regolament (KEE) Nru 2081/92, il-proċedura tal-Artikolu 6 għandha tiġi applikata mutatis mutandis.
(4) L-emendi proposti huma kkunsidrati konformi mar-Regolament (KEE) Nru 2081/92. Wara il-pubblikazzjoni tagħhom fil-Ġurnal Uffiċjali tal-Unjoni Ewropea [3] il-Kummissjoni ma irċevietx oġġezzjonijiet skond l-Artikolu 7 ta' dak ir-Regolament.
(5) L-emendi għandhom għalhekk jiġu reġistrati u ppublikati fil-Ġurnal Uffiċjali tal-Unjoni Ewropea,
ADOTTAT DAN IR-REGOLAMENT:
Artikolu 1
L-emendi fl-ANNESS I ta' dan ir-Regolament huma hawnhekk reġistrati u huma ppubblikati skond kif rikjest mill-Artikolu 6(4) tar-Regolament (KEE) Nru 2081/92.
Sommarju tal-punti prinċipali tal-ispeċifikazzjoniji huwa mogħti fl-ANNESS II ta' dan ir-Regolament.
Artikolu 2
Dan ir-Regolament għandu jidħol fis-seħħ fl-20 jum wara il-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta' Marzu 2004.